แอมเนสตี้ชี้ สมยศเป็น นักโทษทางความคิด เสี่ยงถูกลงโทษไม่เป็นธรรม รณรงค์รัฐบาลปล่อยตัว
เมื่อวันที่11ม.ค.56แอมเนสตี้ อินเตอร์เนชั่นแนล องค์กรสิทธิมนุษยชนระหว่างประเทศ ส่งข้อความถึงสมาชิกทั่วโลกแสดงความกังวลว่า นายสมยศ พฤกษาเกษมสุข บรรณาธิการนิตยสารชาวไทยอาจถูกตัดสินลงโทษอย่างไม่เป็นธรรม โดยคดีของเขาจะมีการพิพากษาในวันที่ 23 ม.ค.นี้อ่านรายละเอียดคดีสมยศได้ที่แอมเนสตี้ อินเตอร์เนชั่นแนล ได้ขอความร่วมมือจากสมาชิกให้ร่วมกันส่งจดหมายร้องเรียนถึงรัฐบาลไทยผ่านทางนายกรัฐมนตรี รัฐมนตรีว่าการกระทรวงยุติธรรม รวมถึงคณะกรรมการสิทธิมนุษยชนแห่งชาติ เพื่อให้ยกเลิกข้อกล่าวหาและปล่อยตัวนนายสมยศโดยทันทีอย่างไม่มีเงื่อนไข เพราะองค์กรถือว่านายสมยศเป็นนักโทษทางความคิด(prisoner of conscience) ที่ถูกควบคุมตัวเพราะการใช้เสรีภาพในการแสดงออกโดยสงบที่มา==================สมยศ พฤกษาเกษมสุข นักกิจกรรมแรงงานและบรรณาธิการบริหารนิตยสารวอยซ์ออฟทักษิณ เป็นนักโทษด้านความคิด (prisoner of conscience) เขาถูกควบคุมตัวตั้งแต่เดือนเมษายน 2554 และถูกสั่งฟ้องเนื่องจากตีพิมพ์บทความหมิ่นพระบรมเดชานุภาพ ที่ผ่านมาทางการไทยปฏิเสธไม่ยอมให้เขาประกันตัวหลายครั้งในเดือนพฤษภาคม 2555 การไต่สวนคดีที่มีต่อนายสมยศ พฤกษาเกษมสุข สิ้นสุดลง และยังอยู่ระหว่างรอคำตัดสิน ศาลได้เลื่อนการอ่านคำพิพากษาสามครั้ง ครั้งล่าสุดเลื่อนจากวันที่ 19 ธันวาคม 2555 ไปเป็น 23 มกราคม 2556เขาถูกจับกุมในวันที่ 30 เมษายน 2555 หลังจากเริ่มรณรงค์รวบรวมรายชื่อผู้สนับสนุนให้มีการแก้ไขมาตรา 112 ตามประมวลกฎหมายอาญาได้ไม่นาน เขาถูกสั่งฟ้องและไต่สวนคดีตามความผิดมาตรา 112 ซึ่งห้ามการพูดหรือการกระทำใด ๆ ที่มีลักษณะ หมิ่นประมาท ดูหมิ่นหรือแสดงความอาฆาตมาดร้ายพระมหากษัตริย์ พระราชินี รัชทายาท หรือผู้สำเร็จราชการแทนพระองค์ ซึ่งมีระวางโทษจำคุกไม่เกิน 15 ปีในแต่ละกระทงนับแต่ปี 2549 ทางการไทยได้ใช้มาตรา 112 มากขึ้นเพื่อปราบปรามการแสดงความเห็นอย่างสงบ กฎหมายมาตรา 112 ละเมิดสิทธิที่จะมีเสรีภาพในการแสดงออกตามกฎหมายสิทธิมนุษยชนระหว่างประเทศ เป็นการห้ามใช้สิทธินอกเหนือจากกรณียกเว้นที่มีการระบุไว้ ประเทศไทยเป็นภาคีของกติการะหว่างประเทศว่าด้วยสิทธิพลเมืองและสิทธิทางการเมือง (International Covenant on Civil and Political Rights-ICCPR) และมีหน้าที่ตามกฎหมายต้องคุ้มครองสิทธิที่จะมีเสรีภาพในการแสดงออกกรุณาเขียนจดหมายทันทีในภาษาไทย อังกฤษ หรือภาษาของท่านเอง:แสดงข้อกังวลว่านายสมยศ พฤกษาเกษมสุขได้ถูกควบคุมตัวจากการใช้สิทธิที่จะมีเสรีภาพในการแสดงออกอย่างสงบเรียกร้องให้ยกเลิกข้อกล่าวหาต่อเขา และให้มีการปล่อยตัวเขาทันทีและอย่างไม่มีเงื่อนไขเรียกร้องให้มีการเยียวยาชดเชยเขาจากการถูกจองจำเป็นเวลาหลายเดือน และให้ทางการแก้ไขเพิ่มเติมกฎหมายมาตรา 112 ให้สอดคล้องกับพันธกรณีของไทยที่มีต่อกฎหมายสิทธิมนุษยชนระหว่างประเทศ และให้พักการใช้กฎหมายข้อนี้จนกว่าจะมีการแก้ไขเพิ่มเติมในลักษณะดังกล่าวกรุณาส่งจดหมายของท่านก่อนวันที่ 22 กุมภาพันธ์ 2556 ไปยัง:ฯพณฯ นายกรัฐมนตรีน.ส.ยิ่งลักษณ์ ชินวัตรทำเนียบรัฐบาลถ.พิษณุโลก เขตดุสิตกรุงเทพฯ 10300โทรสาร: +662 280 0858; +66 2 288 4016อีเมล์ คำเรียก: เรียน ฯพณฯ นายกรัฐมนตรีฯพณฯ รัฐมนตรียุติธรรมนายประชา พรหมนอกกระทรวงยุติธรรมชั้น 9 อาคารเอ ศูนย์ราชการฯถ.แจ้งวัฒนะ หลักสี่ กรุงเทพฯ10210โทรสาร: +662 143 9883อีเมล์: คำเรียก: เรียน ฯพณฯ นายกรัฐมนตรีสำเนาจดหมายถึง:คณะกรรมการสิทธิมนุษยชนแห่งชาติสำนักงานคณะกรรมการสิทธิมนุษยชนแห่งชาติชั้น 6-7อาคารบี ศูนย์ราชการฯถ.แจ้งวัฒนะ หลักสี่กรุงเทพฯ 10210โทรสาร: +662 143 9551อีเมล์ : info@nhrc.or.thและให้ส่งสำเนาจดหมายไปยังผู้แทนการทูตไทยในประเทศที่ท่านอยู่
 เมื่อวันที่11ม.ค.56แอมเนสตี้ อินเตอร์เนชั่นแนล องค์กรสิทธิมนุษยชนระหว่างประเทศ ส่งข้อความถึงสมาชิกทั่วโลกแสดงความกังวลว่า นายสมยศ พฤกษาเกษมสุข
112,กระบวนการยุติธรรม,การรณรงค์,คดีหมิ่นพระบรมเดชานุภาพ,นักโทษการเมือง,พิพากษา,มาตรา 112,สมยศ พฤกษาเกษมสุข,หมิ่นพระบรมเดชานุภาพ,แอมเนสตี้